Jakob Prandtauer
Jakob Prandtauer, 1660-1726, østrigsk arkitekt. Med inspiration fra især Fischer von Erlachs dynamiske barokstil forestod Jakop Prandtauer en række omfangsrige byggerier i Østrig, bl.a. de mægtige klosteranlæg Melk ved Sankt Pölten (fra 1702) og Sankt Florian ved Linz (fra 1708), hvor han i samspil med omgivelserne skabte en markant og udtryksfuld helhedsvirkning. Et sent værk er bisperesidensen i Linz (1720-26).
Læs mere om østrigsk arkitektur.